Document ID: 32007D0680

KOMISJONI OTSUS,
22. oktoober 2007,
millega muudetakse otsust 2006/410/EÜ, millega kehtestatakse nõukogu määruse (EÜ) nr 1782/2003 artikli 10 lõike 2 ning artiklite 143d ja 143e kohaselt EAFRD-le ja EAGFi kuludeks eraldatavad summad, ning otsust 2006/636/EÜ, millega määratakse kindlaks ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa jaotus aastate kaupa iga liikmesriigi kohta
(teatavaks tehtud numbri K(2007) 5106 all)
(2007/680/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 12 lõiget 2 ja 3,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (2) eriti selle artikli 69 lõiget 4,
ning arvestades järgmist:
(1)
Nõukogu 27. märtsi 2007. aasta määruse (EÜ) nr 378/2007, milles sätestatakse määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud otsetoetuste vabatahtliku ümbersuunamise eeskirjad ning muudetakse määrust (EÜ) nr 1290/2005, artikli 4 lõikes 1 on sätestatud, et komisjon määrab kindlaks vabatahtliku ümbersuunamise kohaldamisest tulenevad netosummad ja et need summad lisatakse määruse (EÜ) nr 1698/2005 artikli 69 lõigetes 4 ja 5 osutatud maaelu arenguks antava ühenduse toetuse iga-aastasesse jaotusse liikmesriikide kaupa.
(2)
Määruse (EÜ) nr 1290/2005 artiklis 12 on sätestatud, et komisjon määrab kindlaks summad, mis vastavalt määruse (EÜ) nr 378/2007 artikli 4 lõikele 1 ja nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (3) artikli 10 lõikele 2 ning artiklitele 143d ja 143e antakse EAFRD käsutusse, samuti määrab komisjon kindlaks EAGFi kuludeks eraldatava netobilansi.
(3)
EAFRD-le eraldatavad summad ja EAGFi kuludeks eraldatav netobilanss tuleks kindlaks määrata, arvestades eelarveaastateks 2007-2013 eraldatavate iga-aastaste summade ülemmäärasid.
(4)
Komisjoni otsusega 2006/410/EÜ (4) on kehtestatud eelarveaastateks 2007-2013 määruse (EÜ) nr 1782/2003 artikli 10 lõikes 2 ning artiklites 143d ja 143e sätestatud otsemaksete vähendamise kohaldamisest tulenevad summad, mis eraldatakse EAFRD-le, ning EAGFi kuludeks eraldatav netobilanss.
(5)
Nõukogu otsusega 2006/493/EÜ (5) on kindlaks määratud ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa, selle jaotus aastate kaupa ja miinimumsumma, mis tuleb koondada lähenemiseesmärgi alusel abikõlblikesse piirkondadesse.
(6)
Komisjoni otsusega 2006/636/EÜ (6) määrati kindlaks ajavahemikus 1. jaanuarist 2007 kuni 31. detsembrini 2013 liikmesriikidele maaelu arenguks antava ühenduse toetuse summa jaotus ja võeti arvesse ka EAFRD-le ülekantavaid summasid.
(7)
Pärast komisjoni 22. oktoobri 2007. aasta otsuse 2007/679/EÜ vastuvõtmist, milles sätestatakse Ühendkuningriigi suhtes vabatahtliku ümbersuunamise kohaldamisest tulenevad netosummad aastateks 2007-2012, (7) tuleks määruse (EÜ) nr 378/2007 artikli 4 lõike 1 alusel kohandada EAFRD-le eraldatavaid summasid ning lisada need summad Ühendkuningriigile maaelu arenguks antava ühenduse toetusega seotud iga-aastase jaotusega.
(8)
Seepärast tuleks otsuseid 2006/410/EÜ ja 2006/636/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 2006/410/EÜ muudetakse järgmiselt.
1)
Ainus artikkel asendatakse järgmisega:
„Ainus artikkel
Eelarveaastatel 2007-2013 Maaelu Arengu Euroopa Põllumajandusfondile (EAFRD) määruse (EÜ) nr 1782/2003 artikli 10 lõike 2 ning artiklite 143d ja 143e ning määruse (EÜ) nr 378/2007 artikli 1 lõike 1 kohaselt eraldatavad summad ja Euroopa Põllumajanduse Tagatisfondi (EAGF) kuludeks eraldatav netobilanss on esitatud käesoleva otsuse lisas.”;
2)
otsuse lisa asendatakse käesoleva otsuse I lisa tekstiga.
Artikkel 2
Otsuse 2006/636/EÜ lisas esitatud tabelis on Ühendkuningriiki käsitlevad summad ja kõiki liikmesriike käsitlevate summade liitmisest tulenevad kogusummad asendatud käesoleva otsuse II lisas esitatud summadega.
Artikkel 3
Käesolevat otsust kohaldatakse alates 2008. eelarveaastast.
Artikkel 4
Käesolev otsus on adresseeritud liikmesriikidele.
Brüssel, 22. oktoober 2007

Labels: 2
15
19